**Mestská časť Košice - Sídlisko KVP**

**Rozpočet na rok 2019**

**a roky 2020, 2021**



21. február 2019

**Rozpočet Mestskej časti Košice – Sídlisko KVP**

**na roky 2019 - 2021**

Rozpočet mestskej časti je základným nástrojomfinančného hospodárenia v príslušnom rozpočtovom roku, ktorým sa riadi financovanie úloh a funkcií mestskej časti. Je súčasťou rozpočtu sektora verejnej správy. Vyjadruje samostatnosť hospodárenia mestskej časti.

Rozpočet MČ Košice - Sídlisko KVP, ako aj programový rozpočet MČ na roky 2019-2021 je zostavený v súlade s nasledovnými právnymi normami:

* so zákonom č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov,
* so zákonom č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov,
* ústavným zákonom o rozpočtovej zodpovednosti č. 493/2011 Z.z.,
* so zákonom č. 369/1990 Zb. o obecnom zriadení v znení neskorších predpisov,
* s opatrením MF SR č. MF/010175/2004-42 zo dňa 8.12.2004, ktorým sa ustanovuje druhová klasifikácia, organizačná klasifikácia a ekonomická klasifikácia rozpočtovej klasifikácie v znení neskorších predpisov .

Rozpočet MČ KVP na rok 2019 je v súlade s § 10 ods. 3 zák. č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov navrhovaný ako vyrovnaný t.j. rozdiel medzi príjmami a výdavkami bežného, kapitálového rozpočtu a finančných operácií je vyrovnaný. Bežný rozpočet je navrhovaný ako vyrovnaný v sume 1 458 736,- € na strane bežných príjmov a bežných výdavkov, kapitálový rozpočet je navrhovaný so schodkom v  sume 271 800,- €. Schodok kapitálového rozpočtu je krytý príjmovými finančnými operáciami – prevodom z  rezervného fondu MČ KVP v sume 271 800,- €.

*Rozpočet je zostavený aj ako programový t.j. zdôrazňujúci vzťah medzi rozpočtovými výdavkami a očakávanými výstupmi a výsledkami realizovaných rozpočtových programov a aktivít. Pre roky 2019-2021 je rozpočtovaných 9 programov.*

Rozpočet Mestskej časti Košice – Sídlisko KVP sa zostavuje podľa § 9 zákona č. 583/2004 Z.z. na obdobie rokov 2019 – 2021 ako viacročný rozpočet. ***Záväzným rozpočtom je rozpočet na nasledujúci rok, teda na rok 2019*.** V zmysle vyššie uvedenej právnej normy rozpočet na roky 2020 a 2021 *nie je záväzný* .

Mestská časť Košice – Sídlisko KVP zapracovala do svojho návrhu rozpočtu finančné toky zo štátneho rozpočtu a rozpočtu Mesta Košice. Prednostne bolo zabezpečené krytie výdajov zo záväzkov mestskej časti, ktoré vyplývajú z povinností ustanovených zák. č. 369/1990 Zb. o obecnom zriadení a zákonom č. 401/1990 Zb. o Meste Košice v znení neskorších zmien a doplnkov.

**1. P R Í J M O V Á Č A S  Ť**

**B e ž n é p r í j m y :**

 Pre obce v rámci jej príjmovej základne je dôležitý zákon č. 564/2004 Z.z. o rozpočtovom určení výnosu dane z príjmov územnej samosprávy. Pre rok 2019 sme zahrnuli do rozpočtu daňové a nedaňové príjmy. Podstatnú časť tvoria daňové príjmy, a to podiel na dani z príjmov fyzických osôb a podiel na dani za psa. U nedaňových príjmov sú to najmä príjmy z prenájmu majetku, ktorý ma MČ v správe, administratívne poplatky, úroky, poplatky z náhodného predaja a služieb, ostatné príjmy, transfer zo ŠR a transfer z rozpočtu Mesta Košice.

Do príjmovej časti bežného rozpočtu sme zapracovali:

* **podiel dane z príjmov fyzických osôb 978 424 EUR**
* **podiel na dani za psa 12 854 EUR**

* **transfer z rozpočtu Mesta Košice 14 000 EUR**
* **príjmy z vlastných zdrojov / príjmy z prenájmu,**

**administratívne poplatky, úroky, pokuty a penále,**

**ostatné príjmy/ 336 995 EUR**

* **transfer zo štátneho rozpočtu a ESF 116 463 EUR**

**S p o l u :  1 458 736 EUR**

**Príjmová časť f i n a n č n ý c h o p e r á c i í:**

Do príjmovej časti finančných operácií sme zapracovali:

* **prevody prostriedkov z peňažných fondov (z rezervného fondu) 291 800,- EUR**

Tieto sú rozpočtované na krytie kapitálových výdavkov , a to na:

* rekonštrukciu a modernizáciu výpočtovej techniky (server) v sume 4 000,- € (podpoložka 718002)
* štruktúrovanú kabeláž v sume 16 000,- € (podpoložka 717002)
* PD parkoviska na Janigovej ulici v sume 2 000,- €
* PD parkoviska na Starozagorskej ulici v sume 1 000,- €
* PD parkoviska na Zombovej ulici v sume 1 000,- €
* PD a realizácia prechodu pre chodcov pred ObÚ - Húskova v sume 8 000,- €
* PD a geodetické zameranie pre chodníky v sume 10 000,- €
* inžinierske siete pre výstavbu v sume 800,- €
* PD (štúdia) na výstavbu fontány a priľahlého územia v sume 5 000,- €
* PD polopodzemných kontajnerovísk v sume 2 000,- €
* PD vnútroblokov Hemerkova - Húskova v sume 3 000,- €
* PD vnútroblokov Jasuschova - Bauerova v sume 3 000,- €
* PD vnútroblokov Klimkovičova - Čordákova v sume 3 000,- €
* PD vnútroblokov Starozagorská - Wuppertálska v sume 3 000,- €
* PD na vypracovanie stratégie koncepcie rozvoja zelene v sume 2 000,- €
* bezbariérový prístup do denného centra v sume 50 000,- € (podpoložka 717002).
* výstavbu chodníka pri OC Billa v sume 10 000,- €
* výstavbu parkoviska pred kostolom pre nákladné vozidlá v sume 10 000,- €
* Projekt "Dodávky" v sume 8 000,- €.
* realizáciu polopodzemných kontajnerovísk v sume 10 000,- €
* vybudovanie 2 mobilných venčovisk v sume 10 000,- €.
* rekonštrukciu a modernizáciu detských ihrísk v celkovej sume 100 000,- €
* doplnenie exteriérového kamerového systému v sume 10 000,- €
* revitalizácia prostredia – park Hemerkova – Húskova v sume 5 000,- €
* dobudovanie mobiliáru v sume 5 000,- €
* vybudovanie schodov Húskova v sume 10 000,- €

 Celkové príjmy rozpočtu MČ Košice – Sídlisko KVP (bežného, kapitálového a príjmových finančných operácií) sú navrhované vo výške **1 750 536,- €.**

**2. V Ý D A V K O V Á Č A S Ť**

 Celkové výdavky rozpočtu MČ Košice – Sídlisko KVP (bežného a kapitálového) sú rozpočtované vo výške **1 750 536,- €,** a to :

**B e ž n é v ý d a v k y : 1 458 736,- €**

**K a p i t á l o v é v ý d a v k y : 291 800,- €**

Obsahová náplň bežného a kapitálového rozpočtu je uvedená v tabuľkovej časti finančného rozpočtu ako aj v jednotlivých podprogramoch a prvkoch Programového rozpočtu MČ Košice

 –Sídlisko KVP.

Spracovala: Ing. Viera Háberová